***Csongrád Városi Önkormányzat***

***Városgazdasági, Ügyrendi- és Összeférhetetlenségi Bizottság***

***elnökétől***

***Száma:*** Pü/16-1/2024.

***ELŐTERJESZTÉS***

**Csongrád Városi Önkormányzat Képviselő-testületének**

**2024. március 21-ei ülésére**

***Tárgy***: Beszámoló a Városgazdasági, Ügyrendi- és Összeférhetetlenségi Bizottság munkájáról

Tisztelt Képviselő-testület!

Csongrád Városi Önkormányzat Képviselő-testülete a 2019. október 24-ei alakuló ülésén hozott 184/2019. (X.24.) önkormányzati határozatával döntött a Városgazdasági, Ügyrendi- és Összeférhetetlenségi Bizottság létrehozásáról, illetve tagjai megválasztásáról. A Képviselő-testület a bizottság elnökének Murányi Lászlót, tagjainak Dr. Kádár László Leventét, Nagypál Sándort, Gyovai Zsoltot, Hajdú Lászlót, Horváth Jánost és Kókai Dezsőt választotta meg. Kókai Dezső bizottsági tagságáról 2023.01.26-i hatállyal lemondott, ezért 2023.01.26-tól helyére Hekkel Zoltán került megválasztásra.

A bizottsági beszámoló mellékleteként csatoljuk az önkormányzat szervezeti és működési szabályzatának 4. számú mellékletét, annak érzékeltetésére, hogy a bizottság milyen széles körű feladatkörrel rendelkezik. A gazdasági és területfejlesztési témakör széles skálán mozog és mindezek véleményezése, illetve értékelése is bizottsági feladat, így a testületi üléseken tárgyalásra kerülő témák közül szinte mindenben érintett volt a bizottság.

A bizottság a beszámolási időszakban 80 alkalommal 141 ülést tartott az alábbiak szerint:

|  |  |  |  |  |  |  |
| --- | --- | --- | --- | --- | --- | --- |
|  | **2019. októberétől** | **2020.** | **2021.** | **2022.** | **2023.** | **2024.**  **februárig** |
| ülések száma (alkalom) | 6  (3) | 21  (12) | 23  (14) | 48  (27) | 36  (20) | 7  (4) |
| rendes | 4 | 12 | 12 | 22 | 22 | 4 |
| rendkívüli | 2 | 9 | 11 | 26 | 14 | 3 |
| nyilvános | 3 | 10 | 10 | 25 | 19 | 4 |
| zárt | 3 | 11 | 13 | 23 | 17 | 3 |

|  |  |  |  |  |  |  |
| --- | --- | --- | --- | --- | --- | --- |
|  | **2019. októberétől** | **2020.** | **2021.** | **2022.** | **2023.** | **2024.**  **februárig** |
| Bizottság által hozott határozatok száma: | 51 | 151 | 111 | 294 | 273 | 55 |
| \*Polgármesteri hatáskörbe átruházott határozatok: | - | 7\* | 18\* | - | - | - |
| rendes | 41 | 128 | 90 | 229 | 230 | 36 |
| rendkívüli | 10 | 23 | 21 | 65 | 43 | 19 |
| nyilvános | 44 | 105 | 75 | 213 | 209 | 46 |
| zárt | 7 | 46 | 36 | 81 | 64 | 9 |

\*2020.11.03-tól a Kormány a veszélyhelyzet kihirdetéséről szóló 478/2020. (XI.3.) számú kormányrendelet 1. § értelmében, valamint \*2021.01.19-től a (SARS-CoV-2 koronavírus) 27/2021. (I.29.) sz. kormányrendelettel az élet- és vagyonbiztonságot veszélyeztető tömeges megbetegedést okozó humánjárvány következményeinek elhárítása, a magyar állampolgárok egészségének és életének megóvása érdekében Magyarország egész területére veszélyhelyzetet hirdetett ki.

A katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46.§ (4) bekezdésének felhatalmazása alapján, veszélyhelyzetben a települési önkormányzat képviselő-testületének feladat-és hatáskörét a polgármester gyakorolja.

A Csongrád Városi Önkormányzat Szervezeti és Működési Szabályzatáról szóló 27/2019. (XI.22.) önkormányzati rendelet 3. melléklet 2/1. pontjában foglaltak alapján Csongrád Városi Önkormányzat Városgazdasági, Ügyrendi- és Összeférhetetlenségi Bizottsága átruházott hatáskörben egyes kérelmek (első lakáshoz jutók kérelme, bérleti díj, Csongrád név használatának engedélyezése) esetében 2020. évben 7 db, 2021. évben 18 db polgármesteri döntés született.

A bizottság ülésein a tagokon kívül a Polgármesteri Hivatal részéről rendszeresen a jegyző, illetve az aljegyző, a gazdálkodási irodavezető, valamint témakörönként az érintett irodavezetők és témafelelősök vettek részt. Egyedi ügyekben a bizottság több alkalommal adott lehetőséget arra is, hogy egy-egy kérelmező, vagy ajánlattevő az üléseken felszólaljon.

A bizottság kiemelt feladatai közé tartozik minden évben a költségvetési rendelet-tervezet véleményezése.

A bizottság véleménye költségvetési előterjesztés mellékletét képezi, melyben az egyes költségvetési tételeket érintő javaslatokon túl a költségvetés egészéről is véleményt alkotott.

Az éves költségvetéseknek tágabb keretet adó, de azokon túlmutató feladat volt a Képviselő-testület 4 éves gazdasági és munkaprogramjának megfogalmazása, amiben a bizottság szintén jelentős szerepet vállalt.

A bizottság munkája során messzemenően figyelembe vette az önkormányzati tulajdonhoz kötődő, ahhoz kapcsolódó önkormányzati érdekeket, így minden esetben napirendre tűzte az ingatlanok megterhelésével, elidegenítésével, bérbeadásával kapcsolatos előterjesztéseket az ezekhez kötődő szerződéseket véleményezte, esetenként szövegpontosításokat javasolt.

A pályázati eljárásokkal összefüggő ügyekben a bizottság véleményezte a kiírásokat, segítve az önkormányzati érdek pontosítását, az esetleges későbbi viták kiszűrése érdekében.

Jelentős szerepet vállalt a bizottság az egyes, a bérlakások állapotának, illetve a bérlők helyzetének felmérésében.

A bizottság ugyancsak helyszíni szemle során megtekintette a Körös-torok területét, a József Attila u. 1/A. területét garázsok kialakítása céljából, bökényi leromlott állapotú lakásokat, új SPAR üzlet helyiségét, az egykori mámai kompátkelőnél lévő ingatlant, az Ipari Parknál a körülményeket, valamint az egyes beruházásokat, fejlesztéseket.

Külön figyelmet fordított a bizottság a helyi adózási tevékenység végzésére, elrendelte a Körös-toroki üdülőterületen az Adócsoport által a helyszíni ellenőrzéseket az építményadó és tartózkodás utáni idegenforgalmi adó vonatkozásában.

Külön napirend formájában beszámoltatta a közterület felügyelőket a végzett munkáról.

A költségvetés féléves és éves beszámolók során párbeszéd kialakítását kezdeményezte az intézményvezetőkkel – különös tekintettel az intézményi megoldandó feladatokra, problémákra.

Rendeleti felhatalmazás alapján jár el a bizottság az első lakáshoz jutók támogatási kérelmének ügyében. Az ezzel kapcsolatos számadatokat az alábbi táblázat mutatja.

|  |  |  |  |  |  |
| --- | --- | --- | --- | --- | --- |
|  | **2020.** | **2021.** | **2022.** | **2023.** | **2024.**  **februárig** |
| **Benyújtott kérelmek száma:**  **Ebből:** | **25** | **26** | **14** | **16** | **2** |
| * Építéshez | 1 | 0 | 0 | 0 | 0 |
| * Vásárláshoz | 24 | 26 | 14 | 16 | 2 |
| * Elbontott épület helyén történő új ingatlan építése esetén 1.000eFt összegű tám. | 1.000.000 Ft | 0 | 0 | 0 | 0 |
| * Egyéb kérelmek elbírálása (pl. jelzálogátvitel- átvállalás, határidő. hosszabbítás, stb.) |  |  |  |  |  |
| * Elutasítás |  |  |  |  |  |
| * *Vissza nem térítendő támogatás*   *(Ft)* | 7.450.000 | 7.250.000 | 3.950.000 | 4.425.000 | 800.000 |
| * *Kamatmentes kölcsön (Ft)* | 7.450.000 | 7.250.000 | 3.950.000 | 4.425.000 | 800.000 |
| * **Összesen (Ft)** | **14.900.000** | **14.500.000** | **7.900.000** | **8.850.000** | **1.600.000** |

Eleget tesz a bizottság azon feladatának, amely a képviselők és a polgármester vagyon nyilatkozattételi kötelezettségéhez kötődik. Ebben az ügykörben konkrét intézkedésre az elmúlt időszakban nem volt szükség, összeférhetetlenségi ügyben nem kellett eljárni.

Különös mérlegelést igénylő hatáskört ad az önkormányzat vagyonrendelete, melynek 6. § (4) bekezdése megadja a lehetőséget a bizottság számára, hogy 25 millió Ft alatti forgalmi értékű vagyontárgy esetében a pályázat vagy árverés alól mentesítést adjon. A bizottság minden esetben részletesen megvizsgálta, hogy fennáll-e olyan önkormányzati érdek, ami a mentesítés megadását indokolja és jellemzően azt a gyakorlatot alakította ki, hogy az önkormányzati érdekeket elsősorban a pályázat, vagy nyílt árverés érvényesíti kedvezőbben.

Tisztelt Képviselő-testület!

A beszámolóban elsősorban arról szerettünk volna számot adni, hogy a bizottságunk munkája során folyamatosan arra törekedett, hogy segítse a képviselő-testület döntéseinek előkészítését és végrehajtását egyaránt és ezt továbbra is célul tűzzük ki. A bizottság a képviselő-testület által hozott rendeletekben átruházott hatásköreiben körültekintő előkészítés mellett hozza meg döntéseit. A széles feladatkörrel rendelkező bizottság ebben a ciklusban kiemelt figyelemmel törekedett arra, hogy döntéseit ne csak írott dokumentációk, hanem helyszíni szemlék, részletes helyszíni bejárások alapján hozza meg. A bizottságot minden esetben a jobbító szándék, a hatékony és gazdaságos megoldások keresése motiválta a város lakosságának és az önkormányzat érdekeinek szem előtt tartásával.

A bizottság adminisztratív feladatait a Polgármesteri Hivatal segíti, a kialakult munkakapcsolat korrekt, a bizottság köszönetét fejezi ki a munkájában közreműködő dolgozóknak.

Úgy érezzük összességében megállapítható, hogy a bizottság mindent megtett a SZMSZ-ben megfogalmazott feladatai ellátása érdekében, a bizottságtól elvárt hatékonysággal segítette a képviselő-testület, a többi bizottság, illetőleg a polgármester munkáját.

**Határozati javaslat**

Csongrád Városi Önkormányzat Képviselő-testülete megtárgyalta a Városgazdasági, Ügyrendi- és Összeférhetetlenségi Bizottság munkájáról szóló tájékoztatót és azt elfogadja.

Határidő: azonnal

Felelős: Murányi László, a bizottság elnöke

Erről jegyzőkönyvi kivonaton értesítést kapnak:

1. Képviselő-testület tagjai
2. Gazdálkodási Iroda

Csongrád, 2024. március 08.

Murányi László

bizottsági elnök

1. melléklet

**A Városgazdasági, Ügyrendi és Összeférhetetlenségi Bizottság feladatai és átruházott hatáskörei**

**1. A Városgazdasági, Ügyrendi és Összeférhetetlenségi Bizottság feladatai**

**Ellátja** az SZMSZ 52.§-ában foglalt ügyrendi feladatokat.

**Közreműködik:**

- a szervezeti és működési szabályzat, valamint mellékletei kidolgozásában, figyelemmel kíséri hatályosulását, kezdeményezheti módosításukat, kiegészítésüket, illetve új SZMSZ kidolgozását,

- az éves költségvetési javaslat, rendelet-tervezet kidolgozásában,

* pótköltségvetés kidolgozásában,
* az éves zárszámadási rendelet-tervezet előkészítésében,
* a féléves beszámoló összeállításában,
* az önkormányzat gazdasági programja és fejlesztési terve kidolgozásában,
* a képviselő-testület egyes rendelkezései végrehajtásának szervezésében, illetve ellenőrzésében,
* a városrendezési, -fejlesztési tervek, környezetvédelmi- és lakáskoncepció kidolgozásában, figyelemmel kíséri és segíti ezek hatályosulását,
* a telekárak kialakításában,
* a bérbe adott földek bérleti díjának kialakításában,
* a lakásgazdálkodásban, önkormányzati lakásépítések előkészítésében,
* a szelektív hulladék-gazdálkodás működtetésében,
* illegális szemétlerakás megszüntetésében,
* a területfejlesztési-, agrár-, környezetvédelmi- és természetvédelmi koncepciók, tervek kidolgozásában, figyelemmel kíséri és segíti ezek hatályosulását,
* a városfejlesztés erőforrásainak feltárásában, a fejlesztési célok meghatározásában,
* az önkormányzat és intézményei pályázati lehetőségeinek felkutatásában, megvalósításában,
* A közbeszerzési szabályzat alapján szakbizottságként közreműködik a bíráló bizottságokban.

**Véleményezi:**

* az önkormányzati rendeletek tervezeteit, kezdeményezheti rendeletek alkotását, illetve módosítását,
* a testület egyes hatásköreinek átruházására vonatkozó javaslatot,
* a képviselő-testület által kötendő szerződéseket, megállapodásokat,
* a költségvetési intézmények alapítását, megszüntetését, gazdasági társaság létrehozását, abban való önkormányzati részvételt,
* a képviselő-testület által kötendő szerződéseket, megállapodásokat,
* a városi tűzoltó-parancsnoki és rendőrkapitányi pályázatokat,
* az önkormányzat gazdasági társasága éves mérlegét és beszámolóját,
* az önkormányzat vagyonát érintő javaslatok pénzügyi vonatkozásait,
* alapítvány létrehozását, közérdekű kötelezettségvállalást, alapítványhoz való csatlakozást,
* hitelfelvételt, kötvény kibocsátást,
* a 10 millió Ft feletti összegű beruházások programját,
* az éves költségvetés módosítására vonatkozó javaslatot,
* az önkormányzati vagyonkörbe tartozó vagyontárgyak fedezetként történő lekötését, megterhelését,

- az önkormányzat gazdálkodását, vállalkozását, a településtervezést, a terület-és településfejlesztést, környezetvédelmet, mezőgazdaságot, kommunális ellátást, idegenforgalmat érintő előterjesztéseket, javaslatokat,

- a város idegenforgalmi koncepcióját, terveit,

- a feladatkörébe tartozó intézmény vezetőjének, az önkormányzat gazdasági társasága ügyvezetőjének, igazgatósági és felügyelő bizottsági tagjainak kinevezését, felmentését,

- önkormányzati ingatlanok és helyiségek hasznosítására vonatkozó javaslatokat,

* a város térképészeti határmódosításait,
* önkormányzati ingatlanokat és városképet érintő beruházások terveit,

**Javaslatot tesz:**

- a polgármester és az alpolgármesterek illetményének és egyéb javadalmazásának megállapítására

**Nyilvántartja és ellenőrzi**

* a képviselők és a polgármester vagyonnyilatkozatait a Csongrádi Polgármesteri Hivatal közreműködésével

**Vizsgálja:**

* az önkormányzati rendeletek hatályosulását,
* a rendeletek és határozatok Európai Uniós jogharmonizációját

**Figyelemmel kíséri:**

* a testület működésére vonatkozó rendelkezések betartását, hatályosulását,
* a közrend és közbiztonság helyzetét.
* a polgármesteri hivatal és az intézmények gazdálkodását, tájékoztatást kérhet az intézmények és a hivatal gazdálkodásáról,

- a városban működő gazdálkodók helyzetét, munkáját,

- az önkormányzati vagyon rendeltetésszerű felhasználását,

- a helyi adóztatás gazdasági hatásait,

* a település- és területfejlesztéssel kapcsolatos tervek hatályosulását,
* az önkormányzati vagyon rendeltetésszerű hasznosítását,
* és segíti az önkormányzati ingatlanok számbavételét, feltárását és a tulajdonosi érdek érvényesítését,
* a területfejlesztés céljait szolgáló nyilvántartási, tájékoztatási és térinformatikai rendszer fejlesztését és működtetését.

**Ellenőrzést** kezdeményezhet, véleményezi az éves ellenőrzési tervet, részt vesz ellenőrzésekben.

**Kapcsolatot tart:**

* a gazdasági kamarákkal,
* vállalkozói érdekképviseletekkel,
* a térségi, megyei területfejlesztési képviselőkkel,
* koordinál a városban lévő kistermelőkkel, mezőgazdasági gazdálkodó szervezetekkel, felvásárlókkal, mezőgazdasági termékeket feldolgozókkal, mezőgazdasági termékeket, eszközöket forgalmazókkal,
* a Gazdakörrel, és más, az ágazathoz kapcsolódó társadalmi szervezetekkel,
* a Hegyközséggel,
* a környezetvédelemmel foglalkozó szervezetekkel,
* a város üzemeltetését végző szervezetekkel.

**Kezdeményezi** a város közműveinek fejlesztését.

**Felügyeli és ellenőrzi** az önkormányzati vagyon nyilvántartását és hasznosítását.

**Felülvizsgálja** az önkormányzathoz tartozó gazdaságtalanul üzemelő egységek tevékenységét, javaslatot tesz átszervezésükre, esetleges megszüntetésükre.

**2. A Városgazdasági, Ügyrendi és Összeférhetetlenségi Bizottság átruházott hatáskörei**

1. Elbírálja az első lakáshoz jutás támogatása iránti kérelmeket *(7/2016.(II.22.) önkormányzati rendelet 6. §)*
2. 1 millió forint összegű támogatás odaítélése bontásra ítélt ingatlan helyén CSOK támogatással épített új lakóház esetén *(7/2016.(II.22.) önkormányzati rendelet 9. § (4) bek.)*
3. Költségelvű és költségelven működő garzonlakások pályázatainak elbírálása *(23/2015.(X.27.) önkormányzati rendelet 4. sz. melléklete)*
4. Helyiségbérlet esetén mentesítést adhat pályázat vagy árverés alól, ha a helyiség minimum éves bérleti díja a nettó 2 millió forintot és/vagy a helyiség forgalmi értéke a nettó 20 millió forintot nem haladja meg *(23/2015.(X.27.) önkormányzati rendelet 38. § alapján)*
5. Dönt az önkormányzat követeléseiről történő lemondásról az adósok, vevők és egyéb követelések vonatkozásában 50.000-150.000 Ft összeghatár között *(8/2013.(II.25.) önkormányzati rendelet 16. § alapján)*
6. Dönt az önkormányzati vagyon szerzéséről és elidegenítéséről, használati jogának megszerzéséről, átengedéséről, ha az egész ingatlan forgalmi értéke, részvények, üzletrészek és egyéb értékpapírok névértéken kimutatott értéke 0-3.000.000 Ft közötti érték *(14/2013.(II.25.) önkormányzati rendelet 21. § (1) bek. a) pontja alapján)*
7. Dönt az önkormányzati ingóság szerzéséről és elidegenítéséről, használati jogának megszerzéséről, átengedéséről, ha az ingó vagyon forgalmi értéke 500.000-2.000.000 Ft közötti érték *(14/2013.(II.25.) önkormányzati rendelet 21. § (1) bek. b) pontja alapján)*
8. Dönt a pályázat vagy árverés alól való mentesítés tekintetében, ha az érintett vagyontárgy nettó 25.000.000 Ft alatti értéket képvisel, és az önkormányzat számára településrendezési cél megvalósítása, vagy munkahelyteremtés, a város kereskedelmi, szolgáltatási körét bővíti a jogügylet, közösségi célt szolgál, ipari parki betelepítést jelent, amennyiben elővásárlási jog esetén *(8/2013.(II.25.) önkormányzati rendelt 6. § (4) bek. alapján)*
9. Dönt Csongrád Város Környezetvédelmi alapjának felhasználásáról *(28/1996.(XII.6.) önkormányzati rendelet 4. § alapján)*